section_heading: Caterham (2014.)
paragraph_text: Krajem 2014. dok je prvenstvo Formule Renault 3.5 bilo još u tijeku, Gasly se pridružio GP2 seriji na posljednje tri runde, odnosno šest utrka. Zamijenio je sunarodnjaka Toma Dillmanna, nakon što je ovaj napustio GP2 seriju, kako bi se posvetio Porsche Supercup prvenstvu.<ref> Pierre Gasly joins in place of Dillmann GP2 Extra Objavljeno 2. rujna 2014. Pristupljeno 26. veljače 2021. Gasly je vozio za momčad Caterham Racing u bolidu Dallara GP2-11 s Renaultovim motorom, a momčadski kolega mu je bio Rio Haryanto. Prvu utrku odvozio je 6. rujna na Monzi koja je bila deveta runda u sezoni. Utrku je završio na 17. mjestu iza kolege Haryanta, a sprint utrku sljedeći dan nije završio. Glavnu utrku desete runde na Sočiju je završio na 11. mjestu - 0,317 sekundi iza desetoplasiranog Nathanaëla Berthona koji je osvojio posljednji bod.<ref> 2014 Sochi GP2 Motorsport Magazine Objavljeno 11. listopada 2014. Pristupljeno 26. veljače 2021. Sprint utrku na Sočiju, te obje utrke na Yas Marini, također završava izvan bodova. Bez osvojenog boda, Gasly završava na 29. mjestu ukupnog poretka vozača, odvezavši 6 od 22 utrke u kalendaru GP2 serije 2014.<ref> GP2 Series 2014 standings Driver Database Pristupljeno 26. veljače 2021.